Document ID: 32013R0736

DELEGIRANA UREDBA KOMISIJE (EU) št. 736/2013
z dne 17. maja 2013
o spremembi Uredbe (EU) št. 528/2012 Evropskega parlamenta in Sveta, kar zadeva trajanje delovnega programa za preverjanje obstoječih biocidnih aktivnih snovi
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 v zvezi z dajanjem v promet in uporabo biocidnih proizvodov (1), zlasti drugega pododstavka člena 89(1) Uredbe,
ob upoštevanju naslednjega:
(1)
Uredba (EU) št. 528/2012 predvideva nadaljevanje delovnega programa za sistematično preverjanje vseh obstoječih aktivnih snovi, ki se uporabljajo v biocidnih pripravkih, ki se je začel v skladu s členom 16(2) Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (2).
(2)
Prvi pododstavek člena 89(1) Uredbe (EU) št. 528/2012 določa delovni program, ki naj bi bil dosežen do 14. maja 2014.
(3)
Glede na zadnje ocene Komisije iz Sporočila Komisije Evropskemu parlamentu v skladu s členom 294(6) Pogodbe o delovanju Evropske unije v zvezi s stališčem Sveta o sprejetju uredbe Evropskega parlamenta in Sveta o dajanju v promet in uporabi biocidnih pripravkov (3) bo preverjanje vseh obstoječih aktivnih snovi, ki se uporabljajo v biocidnih pripravkih zaključeno šele do 31. decembra 2024.
(4)
Zato je primerno, da se podaljša delovni program do tega datuma -
SPREJELA NASLEDNJO UREDBO:
Člen 1
Prvi pododstavek člena 89(1) Uredbe (EU) št. 528/2012 se nadomesti z naslednjim:
„1. Komisija nadaljuje izvajanje delovnega programa za sistematično preverjanje vseh obstoječih aktivnih snovi, ki ga je začela v skladu s členom 16(2) Direktive 98/8/ES, da bi ga izvedla do 31. decembra 2024. V ta namen se na Komisijo prenese pooblastilo za sprejemanje delegiranih aktov v skladu s členom 83 v zvezi z izvedbo delovnega programa in določanjem s tem povezanih pravic in obveznosti pristojnih organov in udeležencev v programu.“
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. maja 2013

Labels: 1
6